CELEX: 22007D0147
Language: mt
Date: 2007-10-26 00:00:00
Title: Deċiżjoni tal-Kumitat Konġunt taż-ŻEE Nru 147/2007 tas- 26 ta' Ottubru 2007 li temenda l-Protokoll 23 tal-Ftehim taż-ŻEE dwar il-kooperazzjoni bejn l-awtoritajiet ta' sorveljanza (l-Artikolu 58)

10.4.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 100/99
               
            DEĊIŻJONI TAL-KUMITAT KONĠUNT TAŻ-ŻEE
      Nru 147/2007
      tas-26 ta' Ottubru 2007
      li temenda l-Protokoll 23 tal-Ftehim taż-ŻEE dwar il-kooperazzjoni bejn l-awtoritajiet ta' sorveljanza (l-Artikolu 58)
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea (minn hawn 'il quddiem imsejjaħ “il-Ftehim”) u b'mod partikolari l-Artikolu 98 tiegħu,
      Billi:
      
                  (1)
               
               
                  Il-Protokoll 23 tal-Ftehim ġie emendat mid-Deċiżjoni Nru Nru 178/2004 tat-3 ta' Diċembru 2004 (1) tal-Kumitat Konġunt taż-ŻEE.
               
            
                  (2)
               
               
                  Sabiex l-Awtorità ta' Sorveljanza ta' l-EFTA (European Free Trade Association) u l-Istati ta' l-EFTA jkunu jistgħu jipparteċipaw fid-diskussjonijiet ta' politika fi ħdan in-Netwerk Ewropew tal-Kompetizzjoni li jinvolvu l-iskambju ta' informazzjoni kunfidenzjali skond l-Artikoli 81 u 82 tat-Trattat tal-KE, jinħtieġ qafas legali sabiex jippermetti l-iskambju, ta' informazzjoni kunfidenzjali, li għadu mhuwiex kopert mill-Ftehim. Għalhekk jinħtieġ li jiġi inkluż Artikolu 1 A ġdid fil-Protokoll 23 għall-Ftehim,
               
            IDDEĊIEDA KIF ĠEJ:
      Artikolu 1
      Dan li ġej għandu jiżdied wara l-Artikolu 1 tal-Protokoll 23 għall-Ftehim:
      
         ’L-Artikolu 1A
         Fl-interess ta' interpretazzjoni omoġenja mill-Awtorità tas-Sorveljanza ta' l-EFTA u l-Kummissjoni tal-KE ta' l-Artikoli 53 u 54 tal-Ftehim u ta' l-Artikoli 81 u 82 tat-Trattat, l-Awtorità ta' Sorveljanza ta' l-EFTA u l-awtoritajiet kompetenti ta' l-Istati ta' l-EFTA jistgħu wkoll ikunu permessi jipparteċipaw fil-laqgħat tan-network ta' l-awtoritajiet pubbliċi msemmija fil-premessa 15 tar-Regolament tal-Kunsill 1/2003 għall-finijiet ta' diskussjonijiet ta' kwistjonijiet ta' politika ġenerali biss. L-Awtorità ta' Sorveljanza ta' l-EFTA, il-Kummissjoni tal-KE u l-awtoritajiet kompetenti ta' l-Istati ta' l-EFTA u ta' l-Istati Membri tal-KE għandhom ikollhom is-setgħa li jagħmlu disponibbli l-informazzjoni kollha meħtieġa għall-finijiet ta' tali diskussjoni tal-politika ġenerali f'dak in-network. L-informazzjoni li ssir disponibbli f'dan il-kuntest m'għandhiex tintuża għal finijiet ta' infurzar. Din il-parteċipazzjoni għandha ssir mingħajr preġudizzju għad-drittijiet ta' parteċipazzjoni ta' l-Istati ta' l-EFTA u ta' l-Awtorità ta' Sorveljanza ta' l-EFTA mogħtija taħt il-Ftehim ŻEE.’
      
      Artikolu 2
      Din id-Deċiżjoni għandha tidħol fis-seħħ fis-27 ta' Ottubru 2007, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 3
      Din id-Deċiżjoni għandha tiġi ppubblikata fit-Taqsima ŻEE, u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 26 ta' Ottubru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 133, 26.5.2005, p. 35.
      
         (*)  Ebda obbligi kostituzzjonali m'huma indikati.